title: Rozhodnutie Rady (EÚ) 2015/1016 z 23. júna 2015 o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu protokolu 31 k Dohode o EHP týkajúceho sa spolupráce v špecifických oblastiach mimo štyroch slobôd

text:
               27.6.2015

               SK

               Úradný vestník Európskej únie

               L 162/100

         ROZHODNUTIE RADY (EÚ) 2015/1016
   z 23. júna 2015
   o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu protokolu 31 k Dohode o EHP týkajúceho sa spolupráce v špecifických oblastiach mimo štyroch slobôd
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP.

               (3)

               Protokol 31 k Dohode o EHP obsahuje opatrenia a ustanovenia o spolupráci v špecifických oblastiach mimo štyroch slobôd.

               (4)

               Je vhodné pokračovať v spolupráci zmluvných strán Dohody o EHP v rámci činností financovaných zo všeobecného rozpočtu Únie, pokiaľ ide o „Fungovanie a rozvoj vnútorného trhu najmä v oblastiach oznamovania, vydávania osvedčení a odvetvovej aproximácie“ a „Budovanie a rozvoj vnútorného trhu“.

               (5)

               Protokol 31 k Dohode o EHP by sa mal preto zmeniť, aby sa v tejto rozšírenej spolupráci mohlo pokračovať aj po 31. decembri 2014.

               (6)

               Pozícia Únie v Spoločnom výbore EHP by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v Spoločnom výbore EHP k navrhovanej zmene protokolu 31 k Dohode o EHP, je založená na návrhu rozhodnutia uvedeného výboru pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 23. júna 2015

            Za Radu

            predseda

         E. RINKĒVIČS

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      NÁVRH
      ROZHODNUTIE SPOLOČNÉHO VÝBORU EHP č. …/2015
      z…,
      ktorým sa mení protokol 31 k Dohode o EHP, týkajúci sa spolupráce v osobitných oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Európskej únie v oblasti budovania, fungovania a rozvoja vnútorného trhu.

                  (2)

                  Protokol 31 k Dohode o EHP by sa mal preto zmeniť, aby sa v tejto rozšírenej spolupráci mohlo pokračovať po 31. decembri 2014,

            PRIJAL TOTO ROZHODNUTIE:
      Článok 1
      Článok 7 protokolu 31 k Dohode o EHP sa mení takto:

                  1.

                  Za odsek 9 sa vkladá tento odsek:
                  „10.   Štáty EZVO sa od 1. januára 2015 podieľajú na činnostiach Únie týkajúcich sa nasledujúcich rozpočtových položiek vo všeobecnom rozpočte Európskej únie na finančný rok 2015:

                              —

                              rozpočtová položka 02 03 01: ‚Fungovanie a rozvoj vnútorného trhu, osobitne v oblastiach oznamovania, vydávania osvedčení a odvetvovej aproximácie‘,

                              —

                              rozpočtová položka 12 02 01: ‚Budovanie a rozvoj vnútorného trhu‘.“

                  2.

                  Slová „odsekoch 5 až 9“ v odsekoch 3 a 4 sa nahrádzajú slovami „odsekoch 5 až 10“.

            Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (1).
      Uplatňuje sa od 1. januára 2015.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady —  12 decembra 2005  ktorým sa vymenúva predseda odvolacích senátov Úradu pre harmonizáciu vnútorného trhu (ochranné známky a dizajny)

text:
               23.12.2005

               SK

               Úradný vestník Európskej únie

               C 327/8

      ROZHODNUTIE RADY

   12 decembra 2005
   ktorým sa vymenúva predseda odvolacích senátov Úradu pre harmonizáciu vnútorného trhu (ochranné známky a dizajny)
   (2005/C 327/05)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 40/94 z 20. decembra 1993 o ochrannej známke Spoločenstva (1), a najmä na jeho články 120 a 131,
   so zreteľom na návrhy kandidátov predložené správnou radou Úradu pre harmonizáciu vnútorného trhu (ochranné známky a dizajny) 23. novembra 2005,
   ROZHODLA TAKTO:
   Článok 1
   Paul MAIER, narodený 4. mája 1958 v Štrasburgu (Francúzsko), sa týmto vymenúva za predsedu odvolacích senátov Úradu pre harmonizáciu vnútorného trhu (ochranné známky a dizajny) na obdobie piatich rokov.
   Článok 2
   Deň, ktorým začne plynúť päťročné obdobie uvedené v článku 1, určí správna rada Úradu pre harmonizáciu vnútorného trhu (ochranné známky a dizajny).

      Brussele, 12 decembra 2005.

            Za Radu

            predseda

         J. STRAW

      (1)  Ú. v. ES L 11, 14.1.1994, naposledy zmenené a doplnené nariadením (ES) č. 422/2004 (Ú. v. EÚ L 70, 9.3.2004, s. 1).


title: 2005/654/SZBP: Rozhodnutie Politického a bezpečnostného výboru Dárfúr/2/2005 z 29. júla 2005 o vymenovaní veliteľa policajného tímu/policajného poradcu osobitného zástupcu Európskej únie pre Sudán

text:
               17.9.2005

               SK

               Úradný vestník Európskej únie

               L 241/58

      ROZHODNUTIE POLITICKÉHO A BEZPEČNOSTNÉHO VÝBORU DÁRFÚR/2/2005
   z 29. júla 2005
   o vymenovaní veliteľa policajného tímu/policajného poradcu osobitného zástupcu Európskej únie pre Sudán
   (2005/654/SZBP)
   POLITICKÝ A BEZPEČNOSTNÝ VÝBOR
   so zreteľom na Zmluvu o Európskej únii, a najmä na tretí odsek jej článku 25,
   so zreteľom na jednotnú akciu Rady 2005/557/SZBP z 18. júla 2005 o civilno-vojenskej akcii Európskej únie na podporu misie Africkej únie v oblasti sudánskeho Dárfúru (1), a najmä na jej článok 4,
   keďže:

               (1)

               Rada 18. júla 2005 prijala jednotnú akciu 2005/556/SZBP o vymenovaní osobitného zástupcu Európskej únie pre Sudán (2).

               (2)

               OZEÚ zabezpečuje koordináciu a koherenciu príspevkov EÚ pre AMIS. Koordinačná bunka EÚ v Addis Abebe (ACC), ktorú tvorí politický poradca, vojenský poradca a policajný poradca, pod vedením OZEÚ riadi každodennú koordináciu so všetkými príslušnými aktérmi EÚ a s administratívnym kontrolným a riadiacim centrom (ACMC) v rámci velenia Africkej únie v Addis Abebe, aby sa zabezpečila koherentná a včasná podpora pre AMIS II zo strany EÚ.

               (3)

               Policajný poradca OZEÚ, ktorý je tiež veliteľom policajného tímu EÚ zodpovedá za riadenie každodennej koordinácie policajných podporných akcií EÚ. Veliteľ policajného tímu EÚ/policajný poradca vykonáva každodenné riadenie policajnej zložky podpornej akcie a zodpovedá za personálne a disciplinárne otázky.

               (4)

               Generálny tajomník/vysoký splnomocnenec na základe odporúčania OZEÚ navrhol Douglasa Branda na vymenovanie za veliteľa policajného tímu EÚ/policajného poradcu OZEÚ.

               (5)

               Na základe článku 4 jednotnej akcie 2005/557/SZBP Rada poverila Politický a bezpečnostný výbor vymenovaním veliteľa policajného tímu EÚ/policajného poradcu OZEÚ,

         ROZHODOL TAKTO:
   Článok 1
   Douglas BRAND sa týmto menuje za veliteľa policajného tímu EÚ/policajného poradcu OZEÚ pre Sudán.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 29. júla 2005

            Za Politický a bezpečnostný výbor

            predseda

         J. KING

      (1)  Ú. v. EÚ L 188, 20.7.2005, s. 46.

      (2)  Ú. v. EÚ L 188, 20.7.2005, s. 43.


title: 2014/790/EÚ: Rozhodnutie Rady z  10. novembra 2014 o pozícii, ktorá sa má zaujať v mene Európskej únie v spoločnom výbore zriadenom na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o zmenu prílohy II k tejto dohode o koordinácii systémov sociálneho zabezpečenia

text:
               14.11.2014

               SK

               Úradný vestník Európskej únie

               L 329/29

         ROZHODNUTIE RADY
   z 10. novembra 2014
   o pozícii, ktorá sa má zaujať v mene Európskej únie v spoločnom výbore zriadenom na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o zmenu prílohy II k tejto dohode o koordinácii systémov sociálneho zabezpečenia

      (2014/790/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 48 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Dohoda medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (1) (ďalej len „dohoda“) bola podpísaná 21. júna 1999 a nadobudla platnosť 1. júna 2002.

               (2)

               V článku 18 dohody sa stanovuje, že spoločný výbor zriadený na základe článku 14 dohody (ďalej len „spoločný výbor“) môže rozhodnutím prijať zmeny prílohy II k dohode o koordinácii systémov sociálneho zabezpečenia.

               (3)

               Aby sa zabezpečilo jednotné uplatňovanie právnych aktov Únie a aby sa predišlo administratívnym a možným právnym ťažkostiam, je potrebné zmeniť prílohu II k dohode s cieľom začleniť nové právne akty Únie, na ktoré dohoda v súčasnosti neodkazuje.

               (4)

               Je vhodné stanoviť pozíciu, ktorá sa má zaujať v mene Únie v spoločnom výbore, pokiaľ ide o zmenu prílohy II k dohode.

               (5)

               Pozícia Únie v spoločnom výbore by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v spoločnom výbore zriadenom na základe článku 14 Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „spoločný výbor“) je založená na návrhu rozhodnutia spoločného výboru pripojenom k tomuto rozhodnutiu.
   Menšie technické zmeny v návrhu rozhodnutia môžu schváliť zástupcovia Únie v spoločnom výbore bez toho, aby bolo potrebné ďalšie rozhodnutie Rady.
   Článok 2
   Rozhodnutie spoločného výboru sa po jeho prijatí uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 10. novembra 2014

            Za Radu

            predseda

         M. MARTINA

      (1)  Ú. v. ES L 114, 30.4.2002, s. 6.

      NÁVRH
      ROZHODNUTIE SPOLOČNÉHO VÝBORU
      zriadeného na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb č. …/…
      z …,
      ktorým sa mení príloha II k uvedenej dohode o koordinácii systémov sociálneho zabezpečenia
      SPOLOČNÝ VÝBOR,
      so zreteľom na Dohodu medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (1) (ďalej len „dohoda“), a najmä na jej články 14 a 18,
      keďže:

                  (1)

                  Dohoda bola podpísaná 21. júna 1999 a nadobudla platnosť 1. júna 2002.

                  (2)

                  Príloha II k dohode o koordinácii systémov sociálneho zabezpečenia bola nahradená rozhodnutím spoločného výboru č. 1/2012 z 31. marca 2012 (2).

                  (3)

                  Príloha II k dohode by sa mala aktualizovať, aby zohľadňovala nové právne akty legislatívy Európskej únie, ktoré odvtedy nadobudli účinnosť, najmä zmeny nariadenia Európskeho parlamentu a Rady (ES) č. 883/2004 (3) a nariadenia Európskeho parlamentu a Rady (ES) č. 987/2009 (4), ktoré prinieslo nariadenie Komisie (EÚ) č. 1244/2010 (5), nariadenie Európskeho parlamentu a Rady (EÚ) č. 465/2012 (6) a nariadenie Komisie (EÚ) č. 1224/2012 (7).

                  (4)

                  Mali by sa zohľadniť aj rozhodnutia a odporúčania, ktoré prijala Správna komisia pre koordináciu systémov sociálneho zabezpečenia na vykonávanie nariadenia (ES) č. 883/2004 a nariadenia (ES) č. 987/2009 po nadobudnutí účinnosti rozhodnutia spoločného výboru č. 1/2012.

                  (5)

                  Príloha II k dohode by sa mala aktualizovať v súlade so zmenami príslušných právnych aktov Európskej únie,

            ROZHODOL TAKTO:
      Článok 1
      Príloha II k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „dohoda“) sa mení tak, ako sa uvádza v prílohe k tomuto rozhodnutiu.
      Článok 2
      Toto rozhodnutie je vyhotovené v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.
      Článok 3
      Toto rozhodnutie nadobúda účinnosť prvým dňom druhého mesiaca nasledujúceho po dátume jeho prijatia spoločným výborom.

         V Bruseli

               Za Spoločný výbor

               predseda

               tajomníci

         (1)  Ú. v. ES L 114, 30.4.2002, s. 6.

         (2)  Ú. v. EÚ L 103, 13.4.2012, s. 51.

         (3)  Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 30.4.2004, s. 1. Oprava uverejnená v Ú. v. EÚ L 200, 7.6.2004, s. 1).

         (4)  Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (Ú. v. EÚ L 284, 30.10.2009, s. 1).

         (5)  Nariadenie Komisie (EÚ) č. 1244/2010 z 9. decembra 2010 (Ú. v. EÚ L 338, 22.12.2010, s. 35).

         (6)  Nariadenie Európskeho parlamentu a Rady (EÚ) č. 465/2012 z 22. mája 2012 (Ú. v. EÚ L 149, 8.6.2012, s. 4).

         (7)  Nariadenie Komisie (EÚ) č. 1224/2012 z 18. decembra 2012 (Ú. v. EÚ L 349, 19.12.2012, s. 45).

         PRÍLOHA
         Príloha II k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb sa mení takto:

                     1.

                     V oddiele A: Právne akty, na ktoré sa odkazuje, v bode 1 sa slová „zmenené a doplnené nariadením Európskeho parlamentu a Rady (ES) č. 988/2009 zo 16. septembra 2009, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh (1)“ nahrádzajú takto:
                     „zmenené:

                                 —

                                 nariadením Európskeho parlamentu a Rady (ES) č. 988/2009 zo 16. septembra 2009, ktorým sa mení nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh (2),

                                 —

                                 nariadením Komisie (EÚ) č. 1244/2010 z 9. decembra 2010, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 (3),

                                 —

                                 nariadením Európskeho parlamentu a Rady (EÚ) č. 465/2012 z 22. mája 2012, ktorým sa mení nariadenie (ES) č. 883/2004 o koordinácii systémov sociálneho zabezpečenia a nariadenie (ES) č. 987/2009, ktorým sa stanovuje postup vykonávania nariadenia (ES) č. 883/2004 (4),

                                 —

                                 nariadením Komisie (EÚ) č. 1224/2012 z 18. decembra 2012, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 (5).“

                           .

                     2.

                     V oddiele A: Právne akty, na ktoré sa odkazuje, v bode 1 pod nadpisom „Na účely tejto dohody sa nariadenie (ES) č. 883/2004 upravuje takto:“ sa záznam v písm. h bode 1, a to slová „federálny zákon o doplnkových dávkach z 19. marca 1965“ nahrádzajú takto:
                     „federálny zákon o doplnkových dávkach zo 6. októbra 2006“.

                     3.

                     V oddiele A: Právne akty, na ktoré sa odkazuje, v bode 2 sa za slová „Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (6)“ vkladá tento text:
                     „zmenené:

                                 —

                                 nariadením Komisie (EÚ) č. 1244/2010 z 9. decembra 2010, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 (7),

                                 —

                                 nariadením Európskeho parlamentu a Rady (EÚ) č. 465/2012 z 22. mája 2012, ktorým sa mení nariadenie (ES) č. 883/2004 o koordinácii systémov sociálneho zabezpečenia a nariadenie (ES) č. 987/2009, ktorým sa stanovuje postup vykonávania nariadenia (ES) č. 883/2004 (8),

                                 —

                                 nariadením Komisie (EÚ) č. 1224/2012 z 18. decembra 2012, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 (9).“

                           .

                     4.

                     V oddiele A: Právne akty, na ktoré sa odkazuje, v bode 2 sa pod nadpisom „Na účely tejto dohody sa nariadenie (ES) č. 987/2009 upravuje takto:“ vypúšťajú tieto slová:
                     „Dojednanie medzi Švajčiarskom a Talianskom zo 20. decembra 2005, ktorým sa stanovujú osobitné postupy na náhradu dávok zdravotnej starostlivosti“.

                     5.

                     V oddiele B: Právne akty, ktoré musia zmluvné strany náležite zohľadniť, sa za bod 21 dopĺňa tento text:

                                 „22.

                                 Rozhodnutie Správnej komisie pre koordináciu systémov sociálneho zabezpečenia č. E2 z 3. marca 2010 o stanovení postupu riadenia zmien týkajúcich sa údajov subjektov vymedzených v článku 1 nariadenia Európskeho parlamentu a Rady (ES) č. 883/2004, ktoré sú uvedené v elektronickom adresári tvoriacom neoddeliteľnú súčasť EESSI (10),

                                 23.

                                 Rozhodnutie Správnej komisie pre koordináciu systémov sociálneho zabezpečenia č. E3 z 19. októbra 2011 o prechodnom období definovanom v článku 95 nariadenia Európskeho parlamentu a Rady (ES) č. 987/2009 (11),

                                 24.

                                 Rozhodnutie Správnej komisie pre koordináciu systémov sociálneho zabezpečenia č. H6 zo 16. decembra 2010 o uplatňovaní určitých zásad týkajúcich sa sčítania dôb podľa článku 6 nariadenia (ES) č. 883/2004 o koordinácii systémov sociálneho zabezpečenia (12),

                                 25.

                                 Rozhodnutie Správnej komisie pre koordináciu systémov sociálneho zabezpečenia č. S8 z 15. júna 2011 o uznaní nároku na protézy, väčšie prístroje alebo iné významné vecné dávky na základe článku 33 nariadenia (ES) č. 883/2004 o koordinácii systémov sociálneho zabezpečenia (13),

                                 26.

                                 Rozhodnutie Správnej komisie pre koordináciu systémov sociálneho zabezpečenia č. U4 z 13. decembra 2011 o postupoch náhrady podľa článku 65 ods. 6 a 7 nariadenia (ES) č. 883/2004 a článku 70 nariadenia (ES) č. 987/2009 (14).“

                     6.

                     V oddiele C: Právne akty, ktoré vezmú zmluvné strany na vedomie, sa za bod 2 dopĺňa tento text:

                                 „3.

                                 Odporúčanie Správnej komisie pre koordináciu systémov sociálneho zabezpečenia č. S1 z 15. marca 2012, týkajúce sa finančných aspektov cezhraničného darcovstva orgánov (15).“

                           .

            (1)  Ú. v. EÚ L 284, 30.10.2009, s. 43.

            (2)  Ú. v. EÚ L 284, 30.10.2009, s. 43.

            (3)  Ú. v. EÚ L 338, 22.12.2010, s. 35.

            (4)  Ú. v. EÚ L 149, 8.6.2012, s. 4.

            (5)  Ú. v. EÚ L 349, 19.12.2012, s. 45.

            (6)  Ú. v. EÚ L 284, 30.10.2009, s. 1.

            (7)  Ú. v. EÚ L 338, 22.12.2010, s. 35.

            (8)  Ú. v. EÚ L 149, 8.6.2012, s. 4.

            (9)  Ú. v. EÚ L 349, 19.12.2012, s. 45.

            (10)  Ú. v. EÚ C 187, 10.7.2010, s. 5. (Electronic Exchange of Social Security Information – elektronická výmena informácií o sociálnom zabezpečení).

            (11)  Ú. v. EÚ C 12, 14.1.2012, s. 6.

            (12)  Ú. v. EÚ C 45, 12.2.2011, s. 5.

            (13)  Ú. v. EÚ C 262, 6.9.2011, s. 6.

            (14)  Ú. v. EÚ C 57, 25.2.2012, s. 4.

            (15)  Ú. v. EÚ C 240, 10.8.2012, s. 3.


title: 2011/464/EÚ: Rozhodnutie Rady z  18. júla 2011 o podpise v mene Únie Dohody medzi Európskou úniou a Novým Zélandom, ktorou sa mení a dopĺňa Dohoda o vzájomnom uznávaní, pokiaľ ide o posudzovanie zhody, medzi Európskym spoločenstvom a Novým Zélandom

text:
               27.7.2011

               SK

               Úradný vestník Európskej únie

               L 195/1

         ROZHODNUTIE RADY
   z 18. júla 2011
   o podpise v mene Únie Dohody medzi Európskou úniou a Novým Zélandom, ktorou sa mení a dopĺňa Dohoda o vzájomnom uznávaní, pokiaľ ide o posudzovanie zhody, medzi Európskym spoločenstvom a Novým Zélandom
   (2011/464/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Dohoda o vzájomnom uznávaní, pokiaľ ide o posudzovanie zhody, medzi Európskym spoločenstvom a Novým Zélandom (1) (ďalej len „dohoda o vzájomnom uznávaní“) nadobudla platnosť 1. januára 1999 (2).

               (2)

               Rada 8. júla 2002 poverila Komisiu, aby začala rokovania s Novým Zélandom s cieľom zmeniť a doplniť dohodu o vzájomnom uznávaní. Rokovania sa úspešne ukončili parafovaním Dohody medzi Európskou úniou a Novým Zélandom, ktorou sa mení a dopĺňa Dohoda o vzájomnom uznávaní, pokiaľ ide o posudzovanie zhody, medzi Európskym spoločenstvom a Novým Zélandom (ďalej len „dohoda“) v Bruseli 29. júna 2009.

               (3)

               V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.

               (4)

               Dohoda by sa mala podpísať,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje podpis Dohody medzi Európskou úniou a Novým Zélandom, ktorou sa mení a dopĺňa Dohoda o vzájomnom uznávaní, pokiaľ ide o posudzovanie zhody, medzi Európskym spoločenstvom a Novým Zélandom (ďalej len „dohoda“), s výhradou uzavretia uvedenej dohody (3).
   Článok 2
   Predseda Rady sa týmto poveruje, aby splnomocnil osobu(-y) oprávnenú(-é) podpísať v mene Únie uvedenú dohodu s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 18. júla 2011

            Za Radu

            predseda

         M. DOWGIELEWICZ

      (1)  Ú. v. ES L 229, 17.8.1998, s. 62.

      (2)  Ú. v. ES L 5, 9.1.1999, s. 74.

      (3)  Text dohody sa uverejní spolu s rozhodnutím o jej uzavretí.


title: Rozhodnutie Európskeho parlamentu (EÚ) 2015/1670 z 29. apríla 2015 o účtovnej závierke Agentúry Európskej únie pre sieťovú a informačnú bezpečnosť za rozpočtový rok 2013

text:
               30.9.2015

               SK

               Úradný vestník Európskej únie

               L 255/289

      ROZHODNUTIE EURÓPSKEHO PARLAMENTU (EÚ) 2015/1670
      z 29. apríla 2015
      o účtovnej závierke Agentúry Európskej únie pre sieťovú a informačnú bezpečnosť za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Agentúry Európskej únie pre sieťovú a informačnú bezpečnosť za rozpočtový rok 2013,

                  —

                  so zreteľom na správu Dvora audítorov o overení konečnej ročnej účtovnej závierky Agentúry Európskej únie pre sieťovú a informačnú bezpečnosť za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 460/2004 z 10. marca 2004, ktorým sa zriaďuje Európska agentúra pre bezpečnosť sietí a informácií (5),

                  —

                  so zreteľom na nariadenie Európskeho parlamentu a Rady (EÚ) č. 526/2013 z 21. mája 2013 o Agentúre Európskej únie pre sieťovú a informačnú bezpečnosť (ENISA) a o zrušení nariadenia (ES) č. 460/2004 (6), a najmä na jeho článok 21,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (8), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0089/2015),

         1.

            berie na vedomie, že konečná ročná účtovná závierka Agentúry Európskej únie pre sieťovú a informačnú bezpečnosť sa nachádza v prílohe k správe Dvora audítorov;

         2.

            schvaľuje účtovnú závierku Agentúry Európskej únie pre sieťovú a informačnú bezpečnosť za rozpočtový rok 2013;

         3.

            poveruje svojho predsedu, aby postúpil toto rozhodnutie výkonnému riaditeľovi Agentúry Európskej únie pre sieťovú a informačnú bezpečnosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 217.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 77, 13.3.2004, s. 1.

         (6)  Ú. v. EÚ L 165, 18.6.2013, s. 41.

         (7)  Ú. v. ES L 357, 31.12.2002, s. 72.

         (8)  Ú. v. EÚ L 328, 7.12.2013, s. 42.


title: Rozhodnutie Rady 2013/467/SZBP z  23. septembra 2013 , ktorým sa mení a predlžuje rozhodnutie 2010/576/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo)

text:
               24.9.2013

               SK

               Úradný vestník Európskej únie

               L 252/27

         ROZHODNUTIE RADY 2013/467/SZBP
   z 23. septembra 2013,
   ktorým sa mení a predlžuje rozhodnutie 2010/576/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 23. septembra 2010 prijala rozhodnutie 2010/576/SZBP (1), naposledy zmenené rozhodnutím 2012/514/SZBP (2).

               (2)

               Politický a bezpečnostný výbor 13. júla 2012 schválil odporúčanie, aby sa misia EUPOL RD Congo predĺžila do 30. septembra 2013, pričom po jej skončení bude nasledovať konečná prechodná fáza v dĺžke dvanásť mesiacov, počas ktorej misia odovzdá svoje úlohy.

               (3)

               Misia EUPOL RD Congo by sa preto mala predĺžiť o konečnú prechodnú fázu do 30. septembra 2014.

               (4)

               Misia EUPOL RD Congo sa uskutoční v kontexte situácie, ktorá sa môže zhoršiť a mohla by ohroziť dosiahnutie cieľov vonkajšej činnosti Únie stanovených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2010/576/SZBP sa týmto mení takto:

               1.

               Článok 6 sa mení takto:

                           a)

                           vkladá sa tento odsek:
                           „1a.   Vedúci misie je predstaviteľom misie. Vedúci misie môže v rámci svojej celkovej zodpovednosti delegovať riadiace úlohy týkajúce sa personálu a finančných záležitostí na členov personálu misie.“;

                           b)

                           odsek 4 sa vypúšťa.

               2.

               Článok 8 ods. 3 sa nahrádza takto:
               „3.   Podmienky zamestnávania a práva a povinnosti medzinárodného a miestneho personálu sa ustanovia v zmluvách, ktoré sa uzavrú medzi misiou EUPOL RD Congo a dotknutými členmi personálu.“

               3.

               Dopĺňa sa tento článok:
               „Článok 13a
               Právne ustanovenia
               Misia EUPOL RD Congo má právomoc obstarávať služby a dodávky tovaru, uzatvárať zmluvy a administratívne dojednania, zamestnávať personál, vlastniť bankové účty, nadobúdať majetok a nakladať s ním, plniť si svoje záväzky a vystupovať pred súdom ako účastník konania, ako to bude potrebné na vykonávanie tohto rozhodnutia.“

               4.

               Článok 14 sa nahrádza takto:
               „Článok 14
               Finančné dojednania
               1.   Referenčná suma určená na pokrytie výdavkov spojených s misiou na obdobie od 1. októbra 2010 do 30. septembra 2011 je 6 430 000 EUR.
               Referenčná suma určená na pokrytie výdavkov spojených s misiou na obdobie od 1. októbra 2011 do 30. septembra 2012 je 7 150 000 EUR.
               Referenčná suma určená na pokrytie výdavkov spojených s misiou na obdobie od 1. októbra 2012 do 30. septembra 2013 je 6 750 000 EUR.
               Referenčná suma určená na pokrytie výdavkov spojených s misiou na obdobie od 1. októbra 2013 do 30. septembra 2014 je 6 328 086,95 EUR.
               2.   Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Únie. O zákazky sa môžu uchádzať štátni príslušníci tretích štátov. Pod podmienkou súhlasu Komisie môže misia uzatvárať technické dojednania s členskými štátmi, hostiteľským štátom, zúčastnenými tretími štátmi a inými medzinárodnými aktérmi, pokiaľ ide o poskytovanie zariadenia, služieb a priestorov pre misiu EUPOL RD Congo.
               3.   Misia EUPOL RD Congo zodpovedá za plnenie rozpočtu misie. Misia na tento účel podpíše dohodu s Komisiou.
               4.   Misia EUPOL RD Congo zodpovedá za všetky nároky a záväzky vyplývajúce z vykonávania mandátu so začiatkom od 1. októbra 2013, okrem nárokov, ktoré sa týkajú závažného porušenia povinností zo strany vedúceho misie, za ktoré nesie osobnú zodpovednosť.
               5.   V súvislosti s finančnými ustanoveniami sa dodržiava hierarchia velenia uvedená v článkoch 5, 6 a 9 a prevádzkové požiadavky misie EUPOL RD Congo vrátane kompatibility vybavenia a interoperability jej tímov.
               6.   Výdavky sa považujú za oprávnené odo dňa nadobudnutia účinnosti tohto rozhodnutia.“

               5.

               V článku 18 sa druhý odsek nahrádza takto:
               „Uplatňuje sa od 1. októbra 2010 do 30. septembra 2014.“

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. októbra 2013.

      V Bruseli 23. septembra 2013

            Za Radu

            predseda

         V. JUKNA

      (1)  Rozhodnutie Rady 2010/576/SZBP z 23. septembra 2010 o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo) (Ú. v. EÚ L 254, 29.9.2010, s. 33.)

      (2)  Rozhodnutie Rady 2012/514/SZBP z 24. septembra 2012, ktorým sa mení a dopĺňa a predlžuje rozhodnutie 2010/576/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo) (Ú. v. EÚ L 257, 25.9.2012, s. 16).


title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej policajnej akadémie za rozpočtový rok 2007

text:
               26.9.2009

               SK

               Úradný vestník Európskej únie

               L 255/157

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej policajnej akadémie za rozpočtový rok 2007
   (2009/663/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej policajnej akadémie za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2007 spolu s odpoveďami akadémie (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) a o zrušení rozhodnutia 2000/820/SVV (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0160/2009),

               1.

               udeľuje riaditeľovi Európskej policajnej akadémie absolutórium za plnenie rozpočtu akadémie za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej policajnej akadémie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 51.

      (2)  Ú. v. EÚ C 311, 5.12.2008, s. 136.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej policajnej akadémie za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Európskej policajnej akadémie za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2007 spolu s odpoveďami akadémie (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) a o zrušení rozhodnutia 2000/820/SVV (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0160/2009),

               A.

               keďže akadémia bola založená v roku 2001 a s účinnosťou od 1. januára 2006 sa premenila na orgán Spoločenstva v zmysle článku 185 všeobecného nariadenia o rozpočtových pravidlách, na ktorý sa uplatňuje rámcové nariadenie o rozpočtových pravidlách pre agentúry;

               B.

               keďže Európsky dvor audítorov (EDA) dal vo svojej správe o účtovnej závierke akadémie za rozpočtový rok 2006 stanovisko s výhradou v súvislosti so zákonnosťou a správnosťou príslušných operácií na základe toho, že systém verejného obstarávania nebol v súlade s ustanoveniami nariadenia o rozpočtových pravidlách;

               C.

               keďže 22. apríla 2008 Európsky parlament udelil riaditeľovi akadémie absolutórium za plnenie rozpočtu akadémie za rozpočtový rok 2006 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vyslovil poľutovanie nad zistením EDA, ktorý konštatoval, že v roku 2006 akadémia nezaviedla potrebné systémy a postupy na prípravu finančných výkazov v súlade s požiadavkami rámcového nariadenia o rozpočtových pravidlách uplatniteľného na agentúry,

                           —

                           vyzval akadémiu, aby prijala podrobné vykonávacie predpisy vrátane predpisov na zabezpečenie transparentnosti postupov verejného obstarávania v súlade s jej nariadením o rozpočtových pravidlách,

                           —

                           vyzval akadémiu, aby bezodkladne a najneskôr do júna 2008 zabezpečila, aby finančné hospodárenie bolo plne v súlade s ustanoveniami nariadenia o rozpočtových pravidlách,

                           —

                           žiadal Komisiu, aby dôsledne dozerala na plnenie rozpočtu akadémie;

               D.

               keďže EDA dal vo svojej správe o účtovnej závierke akadémie za rozpočtový rok 2007 vyhlásenie o vierohodnosti s výhradou v súvislosti so spoľahlivosťou účtovnej závierky a so zákonnosťou a správnosťou príslušných operácií;

               1.

               poznamenáva, že hoci vyhlásenie EDA o vierohodnosti za rok 2006 bolo bez výhrad, pokiaľ ide o účtovnú závierku, a s výhradou, pokiaľ ide o príslušné operácie, vyhlásenie o vierohodnosti za rozpočtový rok 2007 je s výhradou tak v prípade účtovnej závierky, ako aj pri príslušných operáciách;

               2.

               zdôrazňuje, že akadémia musí prísne dodržiavať nariadenie o rozpočtových pravidlách a právne predpisy ES o verejnom obstarávaní a zlepšiť svoje finančné hospodárenie, keďže ide už o druhý po sebe nasledujúci rok, v ktorom EDA vyslovuje podobné/rovnaké obavy;

               3.

               žiada Komisiu, aby dôsledne dozerala na plnenie rozpočtu akadémie;

               4.

               je hlboko znepokojený, že EDA zistil prípady, v ktorých sa rozpočtové prostriedky využívali na financovanie súkromných výdavkov zamestnancov akadémie; berie na vedomie úsudok EDA, že toto zneužitie verejných zdrojov na súkromné účely je vo svojej podstate závažné;

               5.

               zdôrazňuje odporúčanie EDA, že treba podniknúť kroky na zabezpečenie úplného vrátenia týchto prostriedkov;

               6.

               je znepokojený tým, že gestorskému výboru sa poskytli neúplné informácie o zneužití verejných prostriedkov na súkromné účely, ktoré zistil EDA, že akadémia nebola schopná dodržať lehotu na zosúladenie finančného hospodárenia s nariadením o rozpočtových pravidlách, ktorá bola v uznesení o absolutóriu za rok 2006 stanovená na jún 2008, a že došlo k opakovaným porušovaniam základných finančných pravidiel;

               7.

               konštatuje, že akadémia porušila zásadu jednotnosti a správnosti rozpočtu tým, že nezaznamenala 1 500 000 EUR, ktoré v roku 2007 dostala od Komisie na riadne vykonanie programu MEDA;

               8.

               je znepokojený nedostatkami v hospodárení s rozpočtom, ktoré zistil EDA; konštatuje, že z viazaných rozpočtových prostriedkov sa vyčerpalo len 5 600 000 EUR a 1 700 000 EUR sa preniesol; konštatuje, že 20 % rozpočtových prostriedkov prenesených z predošlých rokov bolo zrušených;

               9.

               konštatuje, že akadémia nemala do novembra 2007 riadny systém účtovania záväzkov, čo spôsobovalo vážne ťažkosti v hospodárení s rozpočtom, napríklad vytváranie nových rozpočtových riadkov ex nihilo;

               10.

               konštatuje, že 1. januára 2008 nadobudol účinnosť systém založený na papierových podkladoch pre záväzky a v júni 2008 bol zavedený účtovný systém ABAC (účtovníctvo na základe časového rozlíšenia);

               11.

               berie na vedomie, že EDA nemal možnosť poskytnúť podrobné údaje o sumách a druhoch výdavkov týkajúcich sa zneužitia verejných prostriedkov na súkromné účely zamestnancami akadémie; berie na vedomie informácie poskytnuté akadémiou na žiadosť Parlamentu, ktoré sa týkali použitia mobilných telefónov, použitia tzv. zberných áut, poskytnutia nábytku na ubytovanie zamestnancov a odvoz zamestnancov na letiská a vlakové stanice bezplatne; konštatuje, že podľa akadémie ide o takéto sumy a súčasný stav vymáhania:

                           —

                           použitie mobilných telefónov zamestnancami: 3 405 GBP za obdobie apríl – december 2007, všetky náklady vrátené,

                           —

                           použitie zberných áut zamestnancami: 1 157 GBP za obdobie júl – december 2007, všetky náklady vrátené; autá odvtedy predali,

                           —

                           nábytok: 6 625 GBP za nábytok obstaraný v roku 2007; nábytok odvtedy predali,

                           —

                           odvoz zamestnancov na letiská a vlakové stanice bezplatne: náklady zistené za rok 2007 vo výške 9 508 GBP; postup vymáhania bol iniciovaný;

               12.

               nie je pripravený prijať predložené nekompletné informácie akadémie najmä preto, že nepokrývajú ani celý rok 2007, ani sumy týkajúce sa predaja zberných áut a nábytku;

               13.

               zdôrazňuje, že tak ako v roku 2006, aj teraz akadémia opäť nevypracovala správu o rozpočtovom a finančnom hospodárení za rok 2007, čo je v rozpore s jej vlastným nariadením o rozpočtových pravidlách, a to napriek tomu, že chýbajúce finančné výkazníctvo sa kritizovalo vo výročnej správe EDA a v uznesení o absolutóriu za rok 2006;

               14.

               je znepokojený tým, že hoci sa to zdôraznilo už vo výročnej správe EDA a v uznesení o absolutóriu za rok 2006, akadémia prijala:

                           —

                           vykonávacie pravidlá pre nariadenie o rozpočtových pravidlách až vo februári 2008,

                           —

                           vnútorné usmernenia pre verejné obstarávanie až v septembri 2008 podľa jej odpovedí Dvoru audítorov a až v októbri 2008 podľa jej odpovedí spravodajcovi,

                     t. j. viac ako dva roky po tom, ako sa stala agentúrou a začalo sa uplatňovať nariadenie o rozpočtových pravidlách;

               15.

               je znepokojený tým, že v roku 2008 akadémia bez predchádzajúceho súhlasu Komisie schválila revíziu svojho nariadenia o rozpočtových pravidlách, ktorá obsahuje odchýlky od rámcového nariadenia o rozpočtových pravidlách, najmä čo sa týka pravidiel obstarávania;

               16.

               poznamenáva, že v rozpore s vlastným nariadením o rozpočtových pravidlách akadémia neposlala orgánu udeľujúcemu absolutórium správu o interných auditoch za rok 2007;

         Prebiehajúce vyšetrovanie úradom OLAF

               17.

               berie na vedomie, že úrad OLAF začal vnútorné vyšetrovanie týkajúce sa akadémie;

               18.

               vyzýva akadémiu, a najmä jej riaditeľa, aby plne spolupracovali s úradom OLAF a poskytli všetku potrebnú pomoc s cieľom umožniť pracovníkom úradu OLAF vykonať ich povinnosti;

               19.

               vyzýva akadémiu, úrad OLAF a Komisiu, aby bezodkladne informovali orgán udeľujúci absolutórium o výsledkoch vyšetrovania úradom OLAF, hneď ako budú k dispozícii;

               20.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (7).

      (1)  Ú. v. EÚ C 278, 31.10.2008, s. 51.

      (2)  Ú. v. EÚ C 311, 5.12.2008, s. 136.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 88, 31.3.2009, s. 243.

      (7)  Pozri stranu 206 tohto úradného vestníka.


title: 2014/558/EÚ: Rozhodnutie Európskeho parlamentu z  3. apríla 2014 o absolutóriu za plnenie všeobecného rozpočtu Európskej únie za rozpočtový rok 2012, oddiel IX – Európsky dozorný úradník pre ochranu údajov

text:
               5.9.2014

               SK

               Úradný vestník Európskej únie

               L 266/142

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie všeobecného rozpočtu Európskej únie za rozpočtový rok 2012, oddiel IX – Európsky dozorný úradník pre ochranu údajov
   (2014/558/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2012 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2012 (COM(2013) 570 – C7-0281/2013) (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2012 spolu s odpoveďami inštitúcií (3),

               —

               so zreteľom na vyhlásenie o vierohodnosti vedenia účtov (4) a zákonnosti a správnosti príslušných operácií, ktoré poskytol Dvor audítorov za rozpočtový rok 2012 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 164, 165 a 166,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0228/2014),

               1.

               udeľuje absolutórium európskemu dozornému úradníkovi pre ochranu údajov za plnenie rozpočtu európskeho dozorného úradníka pre ochranu údajov za rozpočtový rok 2012;

               2.

               uvádza svoje poznámky v priloženom uznesení,

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 56, 29.2.2012.

      (2)  Ú. v. EÚ C 334, 15.11.2013, s. 1.

      (3)  Ú. v. EÚ C 331, 14.11.2013, s. 1.

      (4)  Ú. v. EÚ C 334, 15.11.2013, s. 122.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 298, 26.10.2012, s. 1.


title: 2005/169/ES: Rozhodnutie Rady z 24. februára 2005, ktorým sa mení a dopĺňa rozhodnutie z 27. marca 2000, ktoré splnomocňuje riaditeľa Europolu začať rokovania o dohodách s tretími štátmi a orgánmi nesúvisiacimi s Európskou úniou

text:
               2.3.2005

               SK

               Úradný vestník Európskej únie

               L 56/14

      ROZHODNUTIE RADY

   z 24. februára 2005,
   ktorým sa mení a dopĺňa rozhodnutie z 27. marca 2000, ktoré splnomocňuje riaditeľa Europolu začať rokovania o dohodách s tretími štátmi a orgánmi nesúvisiacimi s Európskou úniou
   (2005/169/ES)
   RADA EURÓPSKEJ ÚNIE,
   so zreteľom na článok 42 ods. 2, článok 10 ods. 4 a článok 18 Dohovoru o zriadení Európskeho policajného úradu (dohovor o Europole) (1),
   so zreteľom na akt Rady z 3. novembra 1998, ustanovujúci pravidlá, ktoré upravujú vonkajšie vzťahy Europolu s tretími krajinami a orgánmi nesúvisiacimi s Európskou úniou (2), a najmä na článok 2 tohto aktu,
   so zreteľom na akt Rady z 3. novembra 1998 o pravidlách zberu informácií Europolom od tretích strán (3), a najmä na článok 2 tohto aktu,
   so zreteľom na akt Rady z 12. marca 1999, ktorým sa prijímajú pravidlá odovzdávania osobných údajov Europolom tretím štátom a tretím orgánom (4), a najmä na články 2 a 3 tohto aktu,
   keďže:

               (1)

               Operačné požiadavky a potreba účinného boja prostredníctvom Europolu proti organizovaným formám trestnej činnosti si vyžaduje, aby sa Izrael pridal do zoznamu tretích štátov, s ktorými je riaditeľ Europolu splnomocnený začať rokovania.

               (2)

               Rozhodnutie Rady z 27. marca 2000 (5) by sa preto malo zmeniť a doplniť,

         ROZHODLA TAKTO:
   Článok 1
   Rozhodnutie Rady z 27. marca 2000 sa týmto mení a dopĺňa takto:

               V článku 2 ods. 1 sa pod nadpis „Tretie štáty“ dopĺňa do zoznamu v abecednom poradí tento štát:

                           „—

                           Izrael“.

         Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom nasledujúcim po dni jeho prijatia.

      V Bruseli 24. februára 2005

            Za Radu

            predseda

         N. SCHMIT

      (1)  Ú. v. ES C 316, 27.11.1995, s. 2.

      (2)  Ú. v. ES C 26, 30.1.1999, s. 19.

      (3)  Ú. v. ES C 26, 30.1.1999, s. 17.

      (4)  Ú. v. ES C 88, 30.3.1999, s. 1.

      (5)  Ú. v. ES C 106, 13.4.2000, s. 1. Rozhodnutie naposledy zmenené a doplnené rozhodnutím z 2. decembra 2004 (Ú. v. EÚ C 317, 22.12.2004, s. 1).


title: Rozhodnutie Rady 2009/29/SZBP z  22. decembra 2008 o uzavretí Dohody medzi Európskou úniou a Somálskou republikou o štatúte námorných síl pod vedením Európskej únie v Somálskej republike v rámci vojenskej operácie EÚ Atalanta

text:
               15.1.2009

               SK

               Úradný vestník Európskej únie

               L 10/27

         ROZHODNUTIE RADY 2009/29/SZBP
   z 22. decembra 2008
   o uzavretí Dohody medzi Európskou úniou a Somálskou republikou o štatúte námorných síl pod vedením Európskej únie v Somálskej republike v rámci vojenskej operácie EÚ Atalanta
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Dňa 15. mája 2008 Bezpečnostná rada Organizácie Spojených národov (BR OSN) prijala rezolúciu č. 1814 (2008), v ktorej štáty a regionálne organizácie vyzýva, aby podnikli kroky na ochranu plavidiel, ktoré prepravujú a dodávajú humanitárnu pomoc Somálsku a vykonávajú činnosti schválené Organizáciou Spojených národov.

               (2)

               Dňa 2. júna 2008 BR OSN prijala rezolúciu č. 1816 (2008), v ktorej sa štáty spolupracujúce s dočasnou federálnou vládou Somálska na obdobie šiestich mesiacov odo dňa jej prijatia oprávňujú vstúpiť do výsostných vôd Somálska a využiť všetky potrebné prostriedky s cieľom zabrániť pirátskym činom a ozbrojeným lúpežiam na mori, a to v súlade s príslušným medzinárodným právom. Tieto ustanovenia sa v rezolúcii BR OSN č. 1846 (2008) prijatej 2. decembra 2008 predĺžili o ďalšie obdobie 12 mesiacov.

               (3)

               Dňa 10. novembra 2008 Rada prijala jednotnú akciu 2008/851/SZBP o vojenskej operácii Európskej únie na podporu odrádzania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (operácia „Atalanta“).

               (4)

               V článku 11 tejto jednotnej akcie sa ustanovuje, že postavenie ozbrojených síl pod velením EÚ, ktoré sú nasadené alebo prítomné na pevninskom území tretích štátov alebo pôsobia vo výsostných vodách tretích štátov alebo v ich vnútorných vodách, a ich personálu sa dohodne v súlade s postupom stanoveným v článku 24 zmluvy.

               (5)

               Predsedníctvo, ktorému pomáha GT/VP, na základe poverenia udeleného Radou 18. septembra 2007 v súlade s článkom 24 zmluvy dojednalo Dohodu medzi Európskou úniou a Somálskou republikou o štatúte námorných síl pod vedením EÚ v Somálskej republike.

               (6)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Somálskou republikou o štatúte námorných síl pod vedením Európskej únie v Somálskej republike sa týmto v mene Európskej únie schvaľuje.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú podpísať dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 22. decembra 2008

            Za Radu

            predseda

         B. KOUCHNER

      (1)  Ú. v. EÚ L 301, 12.11.2008, s. 33.


title: 2007/43/ES: Rozhodnutie Európskej centrálnej banky z 15. decembra 2006 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (ECB/2006/22)

text:
               31.1.2007

               SK

               Úradný vestník Európskej únie

               L 24/3

      ROZHODNUTIE EURÓPSKEJ CENTRÁLNEJ BANKY

   z 15. decembra 2006
   o opatreniach potrebných na splatenie základného imania Európskej centrálnej banky zúčastnenými národnými centrálnymi bankami
   (ECB/2006/22)
   (2007/43/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 28.3,
   keďže:

               (1)

               Rozhodnutie ECB/2004/6 z 22. apríla 2004 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (1) upravilo, akým spôsobom a v akej výške národné centrálne banky (NCB) členských štátov, ktoré prijali euro (ďalej len „zúčastnené NCB“), mali k 1. máju 2004 povinnosť splatiť základné imanie Európskej centrálnej banky (ECB).

               (2)

               Vzhľadom na pristúpenie Bulharska a Rumunska k Európskej únii a vzhľadom na skutočnosť, že ich NCB sa k 1. januáru 2007 stanú súčasťou Európskeho systému centrálnych bánk (ESCB), rozhodnutie ECB/2006/21 z 15. decembra 2006 o percentuálnych podieloch národných centrálnych bánk v kľúči na upisovanie základného imania Európskej centrálnej banky (2) ustanovuje s účinnosťou od 1. januára 2007 nové vážené podiely pridelené každej NCB, ktorá bude 1. januára 2007 členom ESCB, v kľúči na upisovanie rozšíreného základného imania ECB (ďalej len „vážené podiely v kľúči základného imania“ a „kľúč základného imania“).

               (3)

               S účinnosťou od 1. januára 2007 bude upísané základné imanie ECB 5 760 652 402,58 EUR.

               (4)

               Rozšírený kľúč základného imania vyžaduje prijatie nového rozhodnutia ECB, ktorým sa s účinnosťou od 1. januára 2007 zruší rozhodnutie ECB/2004/6 a upraví sa, akým spôsobom a v akej výške majú zúčastnené NCB povinnosť splatiť základné imanie ECB s účinnosťou od 1. januára 2007.

               (5)

               Podľa článku 1 rozhodnutia Rady 2006/495/ES z 11. júla 2006 v súlade s článkom 122 ods. 2 Zmluvy o prijatí jednotnej meny Slovinskom od 1. januára 2007 (3) sa výnimka v prospech Slovinska uvedená v článku 4 Aktu o pristúpení z roku 2003 (4) s účinnosťou od 1. januára 2007 zrušuje.

               (6)

               V súlade s rozhodnutím ECB/2006/30 z 30. decembra 2006 o splatení základného imania, prevode devízových rezerv a príspevku Banka Slovenije do devízových fondov a rezerv Európskej centrálnej banky (5) má Banka Slovenije povinnosť splatiť zostávajúcu časť svojho upísaného podielu na základnom imaní ECB s účinnosťou od 1. januáru 2007 s ohľadom na rozšírený kľúč základného imania,

         ROZHODLA TAKTO:
   Článok 1
   Rozsah a forma splateného základného imania
   Každá zúčastnená NCB splatí v plnej výške svoj upísaný podiel na základnom imaní ECB s účinnosťou od 1. januára 2007. Vzhľadom na vážené podiely v kľúči základného imania určené v článku 2 rozhodnutia ECB/2006/21 splatí každá zúčastnená NCB s účinnosťou od 1. januára 2007 sumu uvedenú pri jej názve v tejto tabuľke:

               Zúčastnená NCB

               (v EUR)

               Nationale Bank van België/Banque Nationale de Belgique

               142 334 199,56

               Deutsche Bundesbank

               1 182 149 240,19

               Bank of Greece

               104 659 532,85

               Banco de España

               434 917 735,09

               Banque de France

               828 813 864,42

               Central Bank and Financial Services Authority of Ireland

               51 183 396,60

               Banca d'Italia

               721 792 464,09

               Banque centrale du Luxembourg

               9 073 027,53

               De Nederlandsche Bank

               224 302 522,60

               Oesterreichische Nationalbank

               116 128 991,78

               Banco de Portugal

               98 720 300,22

               Banka Slovenije

               18 399 523,77

               Suomen Pankki

               71 708 601,11

         Článok 2
   Úprava splateného základného imania
   1.   Vzhľadom na to, že všetky zúčastnené NCB s výnimkou Banka Slovenije už v plnej výške splatili svoj podiel na upísanom základnom imaní ECB uplatňovaný do 31. decembra 2006 podľa rozhodnutia ECB/2004/6, každá z týchto NCB s výnimkou Banka Slovenije podľa potreby buď prevedie dodatočnú sumu na ECB, alebo ECB vráti sumu zúčastnenej NCB tak, aby sa dosiahli sumy stanovené v tabuľke v článku 1. Splatenie základného imania Banka Slovenije je upravené v rozhodnutí ECB/2006/30.
   2.   Všetky prevody podľa tohto článku sa uskutočnia v súlade s rozhodnutím ECB/2006/23 z 15. decembra 2006 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (6).
   Článok 3
   Záverečné ustanovenia
   1.   Toto rozhodnutie nadobúda účinnosť 1. januára 2007.
   2.   Rozhodnutie ECB/2004/6 sa týmto zrušuje s účinnosťou od 1. januára 2007.
   3.   Odkazy na rozhodnutie ECB/2004/6 sa považujú za odkazy na toto rozhodnutie.

      Vo Frankfurte nad Mohanom 15. decembra 2006.

            Prezident ECB

         Jean-Claude TRICHET

      (1)  Ú. v. EÚ L 205, 9.6.2004, s. 7.

      (2)  Pozri stranu 1 tohto úradného vestníka.

      (3)  Ú. v. EÚ L 195, 15.7.2006, s. 25.

      (4)  Ú. v. EÚ L 236, 23.9.2003, s. 33.

      (5)  Pozri stranu 17 tohto úradného vestníka.

      (6)  Pozri stranu 5 tohto úradného vestníka.


title: 2009/232/ES: Rozhodnutie Európskeho parlamentu z  22. apríla 2008 o účtovnej závierke Eurojustu za rozpočtový rok 2006

text:
               31.3.2009

               SK

               Úradný vestník Európskej únie

               L 88/242

      ROZHODNUTIE EURÓPSKEHO PARLAMENTU

   z 22. apríla 2008
   o účtovnej závierke Eurojustu za rozpočtový rok 2006
   (2009/232/ES)
   EURÓPSKY PARLAMENT,
   so zreteľom na konečnú účtovnú závierku Eurojustu za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky úradu Eurojust za rozpočtový rok 2006 spolu s odpoveďami úradu (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0129/2008),

               1.

               berie na vedomie konečnú účtovnú závierku Eurojustu pripojenú k správe Dvora audítorov;

               2.

               schvaľuje účtovnú závierku Eurojustu za rozpočtový rok 2006;

               3.

               poveruje svojho predsedu, aby toto rozhodnutie postúpil administratívnemu riaditeľovi Eurojustu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 57.

      (2)  Ú. v. EÚ C 309, 19.12.2007, s. 111.

      (3)  Ú. v. ES L 248, 16.9.2002, s. 1.

      (4)  Ú. v. ES L 63, 6.3.2002, s. 1.

      (5)  Ú. v. ES L 357, 31.12.2002, s. 72.


title: Rozhodnutie Rady zo 16. júna 2016, ktorým sa predlžuje funkčné obdobie riaditeľa Úradu Spoločenstva pre odrody rastlín

text:
               21.6.2016

               SK

               Úradný vestník Európskej únie

               C 223/6

         ROZHODNUTIE RADY
   zo 16. júna 2016,
   ktorým sa predlžuje funkčné obdobie riaditeľa Úradu Spoločenstva pre odrody rastlín
   (2016/C 223/07)
   RADA EURÓPSKEJ ÚNIE,
   so zreteľom na nariadenie Rady (ES) č. 2100/94 z 27. júla 1994 o právach spoločenstva k odrodám rastlín (1), a najmä na jeho článok 43 ods. 2,
   keďže:

               (1)

               Rozhodnutím z 12. júla 2011 (2) Rada vymenovala pána Martina EKVADA za riaditeľa Úradu Spoločenstva pre odrody rastlín (ďalej len „úrad“).

               (2)

               Funkčné obdobie pána Martina EKVADA skončí 31. augusta 2016.

               (3)

               Komisia dňa 4. mája 2016 v nadväznosti na kladné stanovisko správnej rady úradu navrhla predĺžiť funkčné obdobie pána Martina EKVADA,

         PRIJALA TOTO ROZHODNUTIE:
   Článok 1
   Funkčné obdobie pána Martina EKVADA ako riaditeľa Úradu Spoločenstva pre odrody rastlín sa týmto predlžuje na obdobie piatich rokov s účinnosťou od 1. septembra 2016.
   Článok 2
   Predseda správnej rady úradu sa poveruje prijatím všetkých opatrení potrebných na vykonanie článku 1.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 16. júna 2016

            Za Radu

            predseda

         L. F. ASSCHER

      (1)  Ú. v. ES L 227, 1.9.1994, s. 1.

      (2)  Rozhodnutie Rady z 12. júla 2011, ktorým sa vymenúva riaditeľ Úradu Spoločenstva pre odrody rastlín (Ú. v. EÚ C 209, 15.7.2011, s. 18).


title: 2013/232/EÚ: Rozhodnutie Rady zo 14. mája 2013 , ktorým sa vymenúva slovenský člen Európskeho hospodárskeho a sociálneho výboru

text:
               24.5.2013

               SK

               Úradný vestník Európskej únie

               L 138/14

         ROZHODNUTIE RADY
   zo 14. mája 2013,
   ktorým sa vymenúva slovenský člen Európskeho hospodárskeho a sociálneho výboru
   (2013/232/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh slovenskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Jána GAŠPERANA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Emil MACHYNA, predseda Odborového zväzu KOVO, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. mája 2013

            Za Radu

            predseda

         M. NOONAN

      (1)  Ú. v. EÚ L 251, 25.9.2010, s. 8.


title: 2004/528/SBZP:Rozhodnutie Rady 2004/528/SZBP z 28. júna 2004, ktorým sa vykonáva spoločná pozícia 2004/293/SZBP, ktorou sa obnovujú opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)

text:
               2.7.2004

               SK

               Úradný vestník Európskej únie

               L 233/15

      ROZHODNUTIE RADY 2004/528/SZBP
   z 28. júna 2004,
   ktorým sa vykonáva spoločná pozícia 2004/293/SZBP, ktorou sa obnovujú opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
   RADA EURÓPSKEJ ÚNIE
   so zreteľom na spoločnú pozíciu (1) a najmä na jej článok 2 v spojení s článkom 23 ods. 2 Zmluvy o Európskej únii,
   keďže:

               (1)

               spoločnou pozíciou 2004/293/SZBP Rada prijala opatrenia na to, aby sa osobám podieľajúcim sa na činnostiach, ktorými napomáhajú osobám obžalovaným ICTY, ktoré sú stále na slobode, vyhýbať sa spravodlivosti, zabránilo vo vstupe alebo tranzite cez územie členských štátov.

               (2)

               Na základe odporúčaní úradu vysokého splnomocnenca pre Bosnu a Hercegovinu tieto opatrenia by sa mali rozšíriť na ďalšie osoby,

         ROZHODLA TAKTO:
   Článok 1
   Zoznam osôb uvedených v prílohe k spoločnej pozícii 2004/293/SZBP sa týmto nahrádza zoznamom, ktorý je uvedený v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Luxemburgu 28. júna 2004

            za Radu

            predseda

         M. CULLEN

      (1)  Ú. v. EÚ L 94, 31.3.2004, s. 65.

      PRÍLOHA

            „PRÍLOHA
            Zoznam osôb uvedený v článku 1

                        1.

                        BAGIĆ, Željko
                        Dátum narodenia/Miesto narodenia: 29.3.1960, Záhreb
                        Syn Josipa
                        Číslo cestovného pasu:
                        Číslo vnútroštátneho preukazu totožnosti: 489
                        Prezývky: Cicko
                        Adresa:

                        2.

                        BJELICA, Milovan
                        Dátum narodenia/Miesto narodenia: 19.10.1958, Rogatica, Bosna a Hercegovina, SFRJ
                        Číslo cestovného pasu: 0000148, vydaný 26.7.1998 v Srbskom Sarajeve
                        Číslo vnútroštátneho preukazu totožnosti: 1910958130007
                        Prezývky: Cicko
                        Adresa: CENTREK Company v Pale

                        3.

                        ČESIĆ, Ljubo
                        Dátum narodenia/Miesto narodenia: 20.2.1958 alebo 9.6.1966 (referenčný dokument z Ministerstva spravodlivosti Chorvátska), Batin, Posušje, SFRJ
                        Syn Joza
                        Číslo cestovného pasu:
                        Číslo vnútroštátneho preukazu totožnosti:
                        Prezývky: Rojs
                        Adresa: V Poljanice 26, Dubrava, Záhreb, tiež býva na Novačka 62 c, Záhreb

                        4.

                        DILBER, Željko
                        Dátum narodenia/Miesto narodenia: 2.2.1955, Travnik
                        Syn Draga
                        Číslo cestovného pasu:
                        Číslo vnútroštátneho preukazu totožnosti: 185581
                        Prezývky:
                        Adresa: 17 Stanka Vraza, Zadar

                        5.

                        EĆIM, Ljuban
                        Dátum narodenia/Miesto narodenia: 6.1.1964, Sviljanac, Bosna a Hercegovina, SFRJ.
                        Číslo cestovného pasu: 0144290 vydaný 21.11.1998 v Banja Luka. Uplynutie platnosti 21.11.2003.
                        Číslo vnútroštátneho preukazu totožnosti: 601964100083
                        Prezývky:
                        Adresa: Ulica Stevana Mokranjca 26, Banja Luka, Bosna a Hercegovina

                        6.

                        KARADŽIĆ, Aleksandar
                        Dátum narodenia/Miesto narodenia: 14.5.1973, Sarajevo Centar, Bosna a Hercegovina, SFRJ
                        Číslo cestovného pasu: 0036395. Platnosť skončila 12.10.1998
                        Prezývky: Sasa
                        Adresa:

                        7.

                        KARADŽIĆ, Ljiljana (rodné priezvisko: ZELEN)
                        Dátum narodenia/Miesto narodenia: 27.11.1945, Sarajevo Centar, Bosna a Hercegovina, SFRJ
                        Dcéra Voja a Anky
                        Číslo cestovného pasu/číslo vnútroštátneho preukazu totožnosti:
                        Prezývky:
                        Adresa:

                        8.

                        KESEROVIĆ, Dragomir
                        Dátum narodenia/Miesto narodenia: 8.7.1957, Banja Luka
                        Syn
                        Číslo cestovného pasu:
                        Číslo vnútroštátneho preukazu totožnosti:
                        Prezývky:
                        Adresa:

                        9.

                        KIJAC, Dragan
                        Dátum narodenia/Miesto narodenia: 6.10.1955, Sarajevo
                        Syn
                        Číslo cestovného pasu:
                        Číslo vnútroštátneho preukazu totožnosti:
                        Prezývky:
                        Adresa:

                        10.

                        KOJIĆ, Radomir
                        Dátum narodenia/Miesto narodenia: 23.11.1950, Bijela Voda, Sokolac Canton, Bosna a Hercegovina, SFRJ
                        Syn Milanka a Zlatany
                        Číslo cestovného pasu: 4742002 vydaný v roku 2002 v Sarajeve. Uplynutie platnosti 2007,
                        Preukaz totožnosti: 03DYA1935. Vydaný 7. júla 2003 v Sarajeve.
                        Prezývky: Mineur alebo Ratko
                        Adresa: 115 Trifka Grabeza, Pale alebo hotel KRISTAL, Jahorina

                        11.

                        KOVAČ, Tomislav
                        Dátum narodenia/Miesto narodenia: 4.12.1959, Sarajevo, Bosna a Hercegovina, SFRJ
                        Syn Vasa
                        Číslo vnútroštátneho preukazu totožnosti: 412959171315
                        Prezývky: Tomo
                        Adresa: Bijela, Čierna Hora; a Pale, Bosna a Hercegovina

                        12.

                        KRASIĆ, Petar
                        Dátum narodenia/Miesto narodenia:
                        Číslo cestovného pasu/Číslo vnútroštátneho preukazu totožnosti:
                        Prezývky:
                        Adresa:

                        13.

                        KUJUNDŽIĆ, Predrag
                        Dátum narodenia/Miesto narodenia: 30.1.1961, Suho Pole, Doboj, Bosna a Hercegovina, SFRJ
                        Syn Vasilija
                        Číslo vnútroštátneho preukazu totožnosti: 30011961120044
                        krycie meno: Predo
                        Adresa: Doboj, Bosna a Hercegovina

                        14.

                        LUKOVIĆ, Milorad Ulemek
                        Dátum narodenia/Miesto narodenia: 15.5.1968, Belehrad, Srbsko, SFRJ
                        Číslo cestovného pasu/Číslo vnútroštátneho preukazu totožnosti:
                        Prezývky: Legija (sfalšovaný preukaz totožnosti - na meno IVANIĆ, Željko)
                        Adresa: na úteku

                        15.

                        MAKSAN, Ante
                        Dátum narodenia/Miesto narodenia: 7.2.1967, Pakoštane, blízko Zadaru
                        Syn Blaža
                        Číslo cestovného pasu: 1944207
                        Číslo vnútroštátneho preukazu totožnosti:
                        Prezývky: Djoni
                        Adresa: Prološka 15, Pakoštane, Zadar

                        16.

                        MANDIĆ, Momcilo
                        Dátum narodenia/Miesto narodenia: 1.5.1954, Kalinovik, Bosna a Hercegovina, SFRJ
                        Číslo cestovného pasu: 0121391, vydaný 12.5.1999 v Srbsko Sarajevo, Bosna a Hercegovina
                        Číslo vnútroštátneho preukazu totožnosti: JMB 0105954171511
                        Prezývky: Momo
                        Adresa: diskotéka GITROS v Pale

                        17.

                        MIĆEVIĆ, Jelenko
                        Dátum narodenia/Miesto narodenia: 8.8.1947 Borci blízko Konjic, Bosna a Hercegovina, SFRJ.
                        Syn Luka a Desanky, rodné priezvisko: Simić
                        Číslo cestovného pasu/Číslo vnútroštátneho preukazu totožnosti:
                        Prezývky: Filaret
                        Adresa: kláštor Mileševo, Srbsko a Čierna Hora

                        18.

                        NINKOVIĆ, Milan
                        Dátum narodenia/Miesto narodenia: 15.6.1943, Doboj
                        Syn
                        Číslo cestovného pasu:
                        Číslo vnútroštátneho preukazu totožnosti: Podľa všetkého má 2 preukazy totožnosti
                        Prezývky:
                        Adresa:

                        19.

                        OSTOJIĆ, Velibor
                        Dátum narodenia/Miesto narodenia: 8.8.1945, Čelebići, Foča
                        Syn Joza
                        Číslo cestovného pasu:
                        Číslo vnútroštátneho preukazu totožnosti: zatiaľ nie je k dispozícii
                        Prezývky:
                        Adresa:

                        20.

                        PETRAČ, Hrvoje
                        Dátum narodenia/Miesto narodenia: 25.8.1955, Slavonski Brod
                        Syn
                        Číslo cestovného pasu: číslo chorvátskeho cestovného pasu 01190016
                        Číslo vnútroštátneho preukazu totožnosti:
                        Prezývky:
                        Adresa:

                        21.

                        PUHALO, Branislav
                        Dátum narodenia/Miesto narodenia: 30.8.1963, Foča
                        Syn Ďura
                        Číslo cestovného pasu:
                        Číslo vnútroštátneho preukazu totožnosti: 3008963171929
                        Prezývky:
                        Adresa:

                        22.

                        RATIĆ, Branko
                        Dátum narodenia/Miesto narodenia: 26.11.1957, MIHALJEVCI SL POZEGA, Bosna a Hercegovina, SFRJ
                        Číslo cestovného pasu: 0442022 vydaný 17.9.1999 v Banja Luka. Uplynutie platnosti 17.9.2003.
                        Číslo vnútroštátneho preukazu totožnosti: 2611957173132
                        Prezývky:
                        Adresa: Ulica Krfska 42, Banja Luka, Bosna a Hercegovina

                        23.

                        ROGULJIĆ, Slavko
                        Dátum narodenia/Miesto narodenia: 15.5.1952, SRPSKA CRNJA HETIN, Srbsko, SFRJ
                        Číslo cestovného pasu/Číslo vnútroštátneho preukazu totožnosti: platný pas č. 3747158, vydaný 12.4.2002 v Banja Luka.
                        Uplynutie platnosti: 12.4.2007. Neplatný pas č. 0020222, vydaný 25.8.1988 v Banja Luka. Uplynutie platnosti: 25.8.2003
                        Číslo vnútroštátneho preukazu totožnosti: 1505952103022. dve deti zapísané v preukaze totožnosti
                        Prezývky:
                        Adresa: 21 Vojvode Mišića, Laktaši, Bosna a Hercegovina

                        24.

                        ŠAROVIĆ, Mirko
                        Dátum narodenia/Miesto narodenia: 16.9.1956, Rusanovići-Rogatica
                        Syn
                        Číslo cestovného pasu: 4363471 vydaný v Srbsko Sarajevo, uplynutie platnosti 8.10.2008
                        Číslo vnútroštátneho preukazu totožnosti: 1609956172657
                        Prezývky:
                        Adresa: Bjelopoljska 42, 71216 Srbsko Sarajevo

                        25.

                        SPAJIĆ, Ratomir
                        Dátum narodenia/Miesto narodenia: 8.4.1957, Konjic
                        Syn
                        Číslo cestovného pasu:
                        Číslo vnútroštátneho preukazu totožnosti: 0804957172662
                        Prezývky:
                        Adresa:

                        26.

                        VRAČAR, Milenko
                        Dátum narodenia/Miesto narodenia: 15.5.1956, Nišavići, Prijedor, Bosna a Hercegovina, SFRJ
                        Číslo cestovného pasu/Číslo vnútroštátneho preukazu totožnosti: platný pas č. 3965548, vydaný 29.8.02 v Banja Luka. Uplynutie platnosti: 29.8.2007. Neplatné pasy č. 0280280, vydaný 4.12.1999 v Banja Luka (platný do 4.12.2004) a č. 0062130, vydaný 16.9.1998 v Banja Luka (platný do 16.9.2003)
                        Prezývky:
                        Adresa: 14 Save Ljuboje, Banja Luka, Bosna a Hercegovina.

                        27.

                        ZOGOVIĆ, Milan
                        Dátum narodenia/Miesto narodenia: 7.10.1939, Dobruša
                        Syn Jovana
                        Číslo cestovného pasu:
                        Číslo vnútroštátneho preukazu totožnosti: zatiaľ nie je k dispozícii
                        Prezývky:
                        Adresa:.“


title: Rozhodnutie Rady z  2. decembra 2013 , ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci za Chorvátsko, Maďarsko, Portugalsko a Spojené kráľovstvo

text:
               7.12.2013

               SK

               Úradný vestník Európskej únie

               C 358/3

         ROZHODNUTIE RADY
   z 2. decembra 2013,
   ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci za Chorvátsko, Maďarsko, Portugalsko a Spojené kráľovstvo
   2013/C 358/04
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Rady z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
   so zreteľom na zoznamy osôb navrhnutých na vymenovanie, ktoré Rade predložili vlády členských štátov,
   keďže:

               (1)

               Rada svojím rozhodnutím z 22. apríla 2013 (2) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 22. apríla 2013 do 28. februára 2016, s výnimkou určitých členov.

               (2)

               Vlády Chorvátska, Maďarska, Portugalska a Spojeného kráľovstva navrhli kandidátov na niekoľko neobsadených miest,

         PRIJALA TOTO ROZHODNUTIE:
   Článok 1
   Do Poradného výboru pre bezpečnosť a ochranu zdravia pri práci sa za členov a náhradníkov na obdobie, ktoré končí 28. februára 2016, týmto vymenúvajú:
   I.   ZÁSTUPCOVIA VLÁD

               Členský štát

               Členovia

               Náhradníci

               Chorvátsko

               pán Zdravko MURATTI

               pani Inga ŽIC
               pán Ilja TADIĆ

               Portugalsko

               pán António SANTOS

   II.   ZÁSTUPCOVIA ODBOROVÝCH ZVÄZOV

               Členský štát

               Členovia

               Náhradníci

               Maďarsko

               pán Károly GYÖRGY

               pán Szilárd SOMLAI

   III.   ZÁSTUPCOVIA ZAMESTNÁVATEĽSKÝCH ORGANIZÁCIÍ

               Členský štát

               Členovia

               Náhradníci

               Chorvátsko

               pani Admira RIBIČIĊ

               pán Nenad SEIFERT
               pani Milica JOVANOVIĆ

               Spojené kráľovstvo

               pani Hannah MURPHY

         Článok 2
   Členov a náhradníkov, ktorí ešte nie sú navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 2. decembra 2013

            Za Radu

            predseda

         E. GUSTAS

      (1)  Ú. v. EÚ C 218, 13.9.2003, s. 1.

      (2)  Ú. v. EÚ C 120, 26.4.2013, s. 7.


title: Rozhodntutie Rady z  24. septembra 2012 , ktorým sa prijíma pozícia Rady k návrhu opravného rozpočtu Európskej únie č. 4 na rozpočtový rok 2012

text:
               25.9.2012

               SK

               Úradný vestník Európskej únie

               C 288/2

         ROZHODNTUTIE RADY
   z 24. septembra 2012,
   ktorým sa prijíma pozícia Rady k návrhu opravného rozpočtu Európskej únie č. 4 na rozpočtový rok 2012
   2012/C 288/02
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), naposledy zmenené a doplnené nariadením Rady a Európskeho parlamentu (EÚ, Euratom) č. 1081/2010 z 24. novembra 2010 (2), a najmä na jeho článok 37,
   keďže:

               —

               rozpočet Únie na rozpočtový rok 2012 bol s konečnou platnosťou prijatý 1. decembra 2011 (3),

               —

               Komisia 20. júna 2012 predložila návrh obsahujúci návrh opravného rozpočtu č. 4 k všeobecnému rozpočtu na rozpočtový rok 2012,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 4 na rozpočtový rok 2012 bola prijatá 24. septembra 2012.
   Úplné znenie je k dispozícii na nahliadnutie alebo stiahnutie na webovej stránke Rady: http://www.consilium.europa.eu/

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. ES L 248, 16.9.2002, s. 1, s korigendami v Ú. v. ES L 25, 30.1.2003, s. 43 a Ú. v. EÚ L 99, 14.4.2007, s. 18.

      (2)  Ú. v. EÚ L 311, 26.11.2010, s. 9.

      (3)  Ú. v. EÚ L 56, 29.2.2012, s korigendami v Ú. v. EÚ L 79, 19.3.2012, s. 1 a v Ú. v. EÚ L 184, 13.7.2012, s. 19.

      PRÍLOHA

         NÁVRH LISTU

                     Od

                     :

                     predseda Rady

                     Komu

                     :

                     predseda Európskeho parlamentu

               Vážený pán predseda,
         v samostatnom dokumente Vám zasielam pozíciu Rady k návrhu opravného rozpočtu č. 4 na rozpočtový rok 2012, ktorú Rada prijala 19. septembra 2012.
         (zdvorilostná fráza)